Document ID: 32013R0678

REGULAMENTUL (UE) NR. 678/2013 AL CONSILIULUI
din 9 iulie 2013
de modificare a Regulamentului (CE) nr. 974/98 în ceea ce privește introducerea monedei euro în Letonia
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 140 alineatul (3),
având în vedere propunerea Comisiei Europene,
având în vedere avizul Băncii Centrale Europene,
întrucât:
(1)
Regulamentul (CE) nr. 974/98 al Consiliului din 3 mai 1998 privind introducerea euro (1) prevede înlocuirea cu moneda euro a monedelor statelor membre care au îndeplinit condițiile necesare pentru adoptarea monedei euro la data la care Comunitatea a intrat în cea de a treia etapă a uniunii economice și monetare.
(2)
În conformitate cu articolul 4 din Actul de aderare din 2003, Letonia este un stat membru care beneficiază de o derogare în înțelesul articolului 139 alineatul (1) din Tratatul privind funcționarea Uniunii Europene.
(3)
Potrivit Deciziei 2013/387/UE a Consiliului din 9 iulie 2013 privind adoptarea de către Letonia a monedei euro la 1 ianuarie 2014 (2), Letonia îndeplinește condițiile necesare pentru adoptarea monedei euro, iar derogarea în favoarea Letoniei se abrogă de la 1 ianuarie 2014.
(4)
Introducerea monedei euro în Letonia impune extinderea la Letonia a dispozițiilor existente privind introducerea monedei euro, stabilite prin Regulamentul (CE) nr. 974/98.
(5)
Planul național de trecere la moneda euro al Letoniei specifică faptul că bancnotele și monedele euro trebuie să aibă curs oficial în statul membru respectiv la data introducerii euro ca monedă națională. În consecință, data adoptării euro, precum și data schimbării monetare ar trebui să fie 1 ianuarie 2014. Nu se prevede aplicarea unei perioade de „retragere treptată”.
(6)
Prin urmare, anexa la Regulamentul (CE) nr. 974/98 ar trebui să se modifice în consecință,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 974/98 se modifică prin introducerea în cuprinsul tabelului, între rubrica referitoare la Cipru și rubrica referitoare la Luxemburg, a următorului rând:
„Letonia
1 ianuarie 2014
1 ianuarie 2014
Nu”
Articolul 2
Prezentul regulament intră în vigoare la 1 ianuarie 2014.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 iulie 2013.

Labels: 2
18